Atlantic Airways er tjóðarflogfelag Føroya og hevur ein tann nýggjasta flotan í Evropa við Airbusflogførum og Leonardo AW 139 tyrlum, sum er serliga útgjørdur til føroysk viðurskifti. Atlantic Airways var fyrst í Evropa at nýta fylgissveinatøknina RNP AR 0.1, sum ger tað gjørligt hjá flogførunum at flúgva rundanum øki við nógvum turbulensi og harvið eisini minka um CO2 útlátið. Tøknin betrar eisini munandi um reglusemið til Vágar, tí okkara flogfør kunnu lenda í munandi verri sýni enn áður. Atlantic Airways fekk í juli 2019 tað fyrsta av fýra nýggjum Airbus 320 neo flogførum. Nýggju neo-flogførini brenna 15-20% minni olju, sum betrar kappingarførið hjá Atlantic Airways, samstundis sum sporini á umhvørvið minka.